Четирима са в ареста заради кражба на павета в Перник

Четирима са задържани в момент на кражба на павета в Перник, съобщиха от полицията.

Около 21:00 часа вчера служители от сектор „Противодействие на икономическата престъпност“ при ОДМВР-Перник и колегите им от Първо РУ са арестували четирима перничани.

Мъжете на възраст 21, 26, 39 и 40 години са товарели павета в камиона на ул. „Захари Зограф“, след пътен възел „Хумни дол“. Те са били задържани до 24 часа с полицейски мерки и е започнато досъдебно производство по чл. 194, ал. 1 от Наказателния кодекс.

Работата продължава под ръководството на наблюдаващ прокурор.

Материалът Четирима са в ареста заради кражба на павета в Перник е публикуван за пръв път на Искра.бг.